Barry Lyndon

***Barry Lyndon*** (títol orichinal en anglés, estrenada con ixe mesmo títol en Aragón ye una cinta de cine britanico y estausunidense de l'anyo 1975 de drama historico dirichida por Stanley Kubrick seguntes un guión adaptau por él mesmo basau en *[[The Luck of Barry Lyndon]]*, una novela de William Makepeace Thackeray publicada en 1844 por entregas en *[[Fraser's Magazine]]*. A dirección de fotografía d'a cinta ye un treballo de John Alcott y a banda sonora orichinal, d'o mesmo Stanley Kubrick en emplegando obras de musica clasica de Wolfgang Amadeus Mozart, George Frideric Handel, Franz Schubert, Johann Sebastian Bach, Giovanni Paisiello y Antonio Vivaldi, amás de bellas cancions d'o grupo de musica irlandés *[[The Chieftains]]*. A suya producción cinematografica estió tamién a lo cudiau de Stanley Kubrick, ta las productoras *[[Hawk Films]]* y *[[Peregrine Productions]]*. Finalment, l'elenco d'actors d'a cinta ye formau, en os suyos papels principals, por Ryan O'Neal, Marisa Berenson, Patrick Magee, Hardy Krüger, Gay Hamilton, Godfrey Quigley, Steven Berkoff, Marie Kean, Murray Melvin, Frank Middlemass, Leon Vitali, Dominic Savage, Leonard Rossiter, André Morell, Anthony Sharp y Philip Stone.

En a cinta se contan as aventuras d'un choven irlandés, *Barry Lyndon*, y la suya complicada vida en a Europa en a Guerra d'os Siet Anyos (1753-1763), encara que a cinta escomencipia con a fuyida d'o protagonista d'a suya casa familiar como consecuencia d'un duelo. *Barry* finalment fa una voda con una cabalera vidua ta puyar en a escala social, pero no conseguirá lo suyo obchectivo. A cinta s'ambienta asinas en Irlanda, o Reino Uniu y Alemanya en os anyos 1740, 1750 y 1760 y se filmó en Woodstock (Oxfordshire, Reino Uniu), condaus de Derbyshire, Dorset, Gloucestershire, Somerset, Yorkshire d'o Norte, Wiltshire, Devon, South Gloucestershire, Sussex de l'Ueste y Suffolk (Reino Uniu), condaus de Cill Dara, Tiobraid Árann, Ceatharlach, Cill Mhantáin, Port Láirge, Dublín y An Mhí (Irlanda), Highland en Escocia y en Potsdam (Brandemburgo, Alemanya) y Baden-Wurtemberg y Bavera tamién en Alemanya.

Se tracta d'una cinta con cuantos premios y nominacions, en destacando siet nominacions a los Premios Oscar en a suya 48<sup>ena</sup> edición, incluida la nominación a l'Oscar a la Millro Cinta, y en ganó cuatre: Millor Banda Sonora Orichinal, Millor Fotografía, Millor Disenyo de Producción y Millor Disenyo de Vestuario. En a 29<sup>ena</sup> edición d'os Premios BAFTA recibió cinco nominacions, incluyida a lo BAFTA a la Millor Cinta, y en ganó dos: Millor Director y Millor Fotografía. Finalment, en a 33<sup>ena</sup> edición d'os Premios Globos d'Oro recibió dos nominacions: Millor Cinta Dramatica y Millor Director; amás d'atros premios y nominacions menors.

## Elenco

## Se veiga tamién
* Cine en 1975.
* Cintas de 1975.

## Referencias

## Vinclos externos
*  ''Barry Lyndon'' en Internet Movie Database.
*  ''Barry Lyndon'' en Screenonline d'o *[[British Film Institute]]*.
*  ''Barry Lyndon'' en FilmAffinity.
*  ''Barry Lyndon'' en Allociné.
*  ''Barry Lyndon'' en Rotten Tomatoes.
*  ''Barry Lyndon'' en Letterboxd.
*  ''Barry Lyndon'' en AllMovie.
*  ''Barry Lyndon'' en TCM Movie Database.
*  ''Barry Lyndon'' en Metacritic.
*  ''Barry Lyndon'' en l**[[American Film Institute Catalog]]'' de l**American Film Institute''.